Siri berikut mengandungi gambaran bunuh diri
yang boleh mengganggu sesetengah penonton.
Jika ada yang bermasalah,
sumber maklumat ada di www.wannatalkaboutit.com
SEBUAH SIRI DOKUMENTARI NETFLIX
DI HARI KALIAN BERSATU SEMOGA TERUS BAHAGIA
TAHNIAH
Sebaik tiba di sana,
mereka semua mula menjerit dengan gembira.
Priyanka tanya jika saya bawa kasut Punjabi khas untuknya.
Saya cakap "Ya!" Saya beli khas untuknya.
Saya beli pakaian Pratibha dan buah kering untuk keluarga.
Semua orang dalam suasana meriah.
Kami meraikan dan menari sepanjang malam.
Kami tak sedar masa berlalu.
Semua susunan muzik dibuat oleh Lalit.
Dia buat senarai main di telefonnya, apabila giliran kami buat persembahan,
lagu yang betul akan dimainkan.
Saya mulakan tarian dan seorang demi seorang mula menyertai saya.
Lagipun, kami meraikan pertunangan Priyanka.
KAWAN LALIT
Kami menari di tempat sama di mana mereka dijumpai tergantung.
Siapa sangka dalam 10 hari ini akan berlaku?
Ia di luar jangkaan.
RUMAH MAYAT
"Autopsi" bermakna lihat sendiri.
Maksudnya pemeriksaan mayat.
DOKTOR AUTOPSI - MAMC, DELHI
Kali pertama mendengar berita 11 kematian,
saya tahu saya akan sibuk.
Orang mati tak boleh bercakap sendiri.
Oleh itu, kami seperti jurucakap mereka.
Kami mesti mengetahui kebenaran dan mendedahkannya.
Apa yang kita lihat dalam keluarga ini adalah versi melampau
bagi apa yang dilihat dalam keluarga di seluruh dunia.
Keluarga ini sering digambarkan…
AHLI PSIKOLOGI
…sebagai keluarga India yang harmoni dan utuh.
Keluarga mempunyai rahsia
dan dapat dipelihara walau apa jua kosnya.
Bedah siasat bermula sekitar 3,30 petang.
Sebelas mayat akan memakan masa.
PEGAWAI BALAI POLIS
Media mengintai, berharap dapat petunjuk.
Berharap dapat kisah dari bilik mayat.
Apa pun, kami melakukannya. Biarkan keputusannya keluar.
Adakah mereka diberi sedatif?
Adakah makanan mereka diracun? Semuanya mungkin.
Mengapa pintu terbuka? Sepuluh mayat tergantung.
Tapi mayat ibu mereka ditemui meniarap di atas lantai.
…dan dia didakwa dicekik.
Adakah anda akan membunuh ibu anda?
KAKAK YANG HIDUP
Mengapa keluarga saya bunuh ibu saya? Berhenti buat tuduhan palsu!
Bagaimana mereka berubah daripada membuat parti meriah
kepada bunuh diri dalam 14 hari?
Saya di sini selama lima hari.
ABANG YANG HIDUP
Saya pulang 20 hb.
Jika mereka bunuh diri,
mengapa habiskan 400,000 rupee untuk bertunang?
Punca sebenar kematian
dapat disahkan oleh laporan bedah siasat.
Polis memindahkan kes itu ke Cawangan Jenayah.
Petunjuk terbesar daripada CCTV.
CCTV tak menunjukkan kemasukan orang luar ke dalam rumah.
Rakaman menunjukkan pergerakan ahli keluarga.
Sebelas ahli keluarga meninggal dunia hari Ahad.
Tapi kini nampaknya, berdasarkan rakaman CCTV baru,
hal ini telah dirancang secara teratur.
Rumah itu mempunyai empat bilik. Kami periksa setiap sudut dengan teliti.
Kami tak mahu terlepas apa-apa.
JABATAN FOTOGRAFI
Kami mahu kumpulkan setiap bukti.
Dengan melihat tempat kejadian, saya tahu ada tak kena.
Kami temui sisa-sisa unggun ritual.
Abu dapat jelaskan keadaan.
SUBINSPEKTOR
Ia menunjukkan ada ritual pada malam sebelumnya.
Secara amnya, dalam kes bunuh diri,
kami cari berhampiran kuil di mana orang letak nota.
JABATAN FIZIK
Kami buat carian menyeluruh dan temui diari berhampiran kuil.
Kami nampak diari itu dan baca isinya.
Semuanya semakin jelas.
Ada lagi di bilik lain…
TIMB. PESURUHJAYA
…dan saya suruh pasukan cari seluruh tempat.
Setiap bilik diperiksa sepuluh kali.
Sepuluh kali.
Kami temui 11 diari.
Entri paling awal bertarikh 2007.
Entri terakhir sebelum kejadian.
Sebelas tahun.
Masalah terbesar ialah tiada saksi…
WARTAWAN KHAS
…tiada pesalah, tiada yang terselamat.
Dalam situasi ini, diari terbukti
bukti terpenting dalam kes ini.
Pegawai Cawangan Jenayah dilihat keluar dari rumah.
Mereka telah menemui beberapa dokumen dan diari
yang dijumpai di tempat kejadian.
Kandungan diari ini sedang diambil untuk pengesahan.
Semasa berdiri di teres, kami nampak polis
membawa beberapa nota dan diari. Kami menyaksikan ini.
Apa kata diari dan nota tulisan tangan?
Awak tahu apa kandungan dokumen itu?
Ada beberapa idea, tapi tak wajar untuk berkata apa-apa.
Bagaimana untuk terangkan hal begini kepada pembaca kami?
Sebab kami tak tahu apa yang ditulis dalam nota tersebut.
Adakah catatannya berkaitan dengan kejadian ini?
Adakah catatan itu punca 11 kematian itu?
Ada banyak tekanan untuk jadi yang pertama menyampaikan berita.
Beberapa wartawan ditarik untuk cari jawapan secepat mungkin.
Saya berdiri di luar rumah itu dan melihatnya.
Saya terpandang dinding yang kosong.
WARTAWAN KHAS
Di situ ada objek yang kelihatan seperti titik.
Saya berdiri jauh. Jadi, saya guna telefon dan zum masuk.
Saya beritahu rakan sekerja saya tentang paip pelik pada dinding.
Saya tanya, siapa akan letak paip begini di rumah mereka?
Ada yang melaporkan secara langsung. Mereka terdengar.
Mengejutkan, tujuh paip menghala ke bawah.
Empat daripadanya lurus.
Antara yang mati ialah tujuh wanita
dan empat lelaki.
Corak paip itu
sama seperti mayat yang tergantung.
Semasa kami berbincang,
wartawan lain melaporkannya secara langsung.
Paip, perancangan, dan corak.
Paip dan corak mayat yang tergantung.
Sebelas paip dilihat terjulur…
Adakah paip ini dipasang untuk membantu 11 roh membebaskan diri?
Tak lama kemudian, nombor 11 menjadi tema berulang dalam kes ini.
Seperti yang anda lihat, terdapat 11 bar pada jeriji.
Kini, kami temui 11 tingkap dan 11 bolong.
Idea saya yang menyatakan nombor 11 ada kaitan mendalam dalam kes ini.
Paip itu tiada makna lain.
Ia dipasang untuk cahaya dan pengudaraan.
Mereka minta saya pasang paip
sebab tak mahu tingkap menghadap plot lain.
Pasti tertutup apabila jiran membina tembok.
Nampak tak logik bagi kami.
Tak terasa seperti untuk pengudaraan.
Mengapa letak paip untuk pengudaraan?
Bagaimana paip bengkok digunakan untuk pengudaraan?
Kami letakkan paip secara rawak.
Saya dapat paip lama, ada yang bengkok dan lurus.
KONTRAKTOR
Pekerja saya malas. Mereka tak potong paip yang bengkok.
Tiada maksud tersirat.
Persoalannya, kenapa semua di rumah itu
bilangannya 11?
Pada pendapat saya, semua benda "11" ini cuma kebetulan.
Sama sekali tiada kaitan
antara paip, bilangannya dan 11 orang mati.
Tapi sebab kisahnya sangat menarik,
ia sukar difahami.
Siapakah mereka ini?
Bagaimana seseorang berumur 14 tahun setuju untuk lakukan perkara begini?
Bagaimana seorang gadis berpendidikan melanjutkan pengajian sarjana,
yang bekerja dengan MNC,
boleh bersetuju melakukan perkara begini?
Saya percaya mereka ikut arahan dalam diari.
WARTAWAN JENAYAH
Mereka benar-benar patuh pada apa jua yang ditulis
dalam diari itu.
Sebaik kami menemui diari itu, kami mula membacanya.
Kemudian, kami ambil banyak masa.
Saya sendiri baca setiap perkataan.
Saya kurung diri di pejabat dan membacanya, sekali gus.
Bahasanya memberikan arahan.
Ada kalanya, memarahi.
Seperti perbualan.
Kami segera ke halaman terakhir.
Di situlah ia.
Semua penemuan di tempat kejadian sama macam yang ditulis dalam diari.
Mereka mendokumenkan seluruh prosedur.
Mereka menulisnya kira-kira seminggu lalu.
Mereka cakap mengenai ritual untuk tujuh hari akan datang.
Mereka gelar "Badh Pooja".
Badh ialah pokok yang mempunyai akar tergantung dari dahan.
Jadi, bahasa itu menunjukkan mereka harus bertindak
seperti akar tergantung dari dahan.
Mereka juga tulis masanya.
Perlu dilakukan kira-kira 1,00 pagi.
"Lakukan ritual Badh tujuh hari berturut-turut."
PEGAWAI PENYIASAT
"Jika ada tetamu, lakukan keesokan harinya."
"Tiada yang patut dilihat."
"Lampu malap harus digunakan. Mata ditutup sepenuhnya."
"Penutup mata diikat rapi pada mata."
"Mulut mesti disumbat sapu tangan."
"Mesti mengosongkan minda."
"Tiada apa kecuali infiniti."
"Semasa berdiri tegak,
bayangkan dahan pokok sedang melilit diri kamu."
"Lakukan ritual pokok ara bersama dan tekad."
"Ini membantu menyesali kesalahanmu."
Saya berusaha keras untuk dapatkan beberapa halaman diari itu.
Saya cuba hubungi beberapa orang, tapi tiada yang ada petunjuk.
Saya cuba semua cara semasa dapat panggilan daripada sumber saya.
Nota-nota itu menakutkan.
Saya baca setiap baris yang ditulis dalam nota tersebut.
Cuba memahami niat dan makna di sebaliknya.
Memandangkan saya ada akses kepada nota-nota itu,
saya mahu menerbitkannya keesokan harinya.
Berita eksklusif.
Nampaknya nota-nota ini ditulis setiap hari.
Setiap pagi, setiap ahli keluarga menyemak diari itu
untuk rutin mereka pada hari itu.
Apa yang patut dibuat oleh setiap orang, siapa yang ingkar.
"Kamu semua mesti sembahyang malam ini."
"Penuhi keperluan ibu di pagi hari."
Ada catatan diari, 24 Disember 2017,
yang menyatakan,
"Dhruv guna telefon bimbit terlalu lama."
"Perlu betulkan."
Perkara kecil seperti ini pun disebut dalam diari itu.
Diari ini sebenarnya beritahu cara menjalani kehidupan.
Ia dipenuhi perincian pelik dan menakutkan,
yang membayangkan penggunaan amalan ilmu sihir dan ilmu ghaib
dan ini punca kematian mereka.
Rasanya ada tenaga mistik yang lain,
ada kehadiran lain selain daripada 11 orang ini,
yang memberi mereka arahan,
"Lakukan ini. Lakukan itu."
Keluarga itu lemas dalam kepercayaan karut.
Ini buat kami percaya yang
mungkin mereka dapat nasihat ahli tantra untuk lakukan ritual seperti itu.
Tuan, ada penglibatan tantra?
Sebarang jenis guru?
Ada peramal yang terlibat?
Media beri tekanan pada siasatan.
Akhbar kata tantra terlibat.
Pegawai minta kami siasat tantra.
Ketika itulah anak perempuan tukang paip terlibat.
Dia ditemu bual dan didakwa ahli tantra,
hanya kerana dia berpakaian merah.
Geeta Mata ialah anak perempuan kontraktor
yang mengubah suai rumah Lalit.
Media menggembar-gemburkan dia sebagai guru rohani keluarga itu.
Cawangan Jenayah Polis Delhi sedang menyoal ahli tantra Geeta Mata
dalam kes Burari.
Geeta telah ditangkap dari rumahnya di Burari.
Saya tiada kena-mengena dengan kes ini.
Itu sahaja yang harus saya nyatakan. Saya tak tahu apa-apa lagi.
Ayah saya ada lima kontrak
dan saya tak jumpa semua orang yang mengupahnya.
Media mampu perbesarkan perkara kecil.
Mereka buat apa saja untuk berita sensasi.
Saya diganggu tanpa sebab.
ANAK PEREMPUAN KONTRAKTOR
Berita tunjukkan wajah saya
dan cakap perkara karut mengenai saya.
Saya juga beritahu orang dari media.
Saya tiada peranan sama sekali.
Anak saya kelaparan selama tiga hari.
Saya tak dapat masak. Kami sangat tertekan.
Saya disoal siasat berkali-kali di seluruh bandar.
Tak baik menyusahkan orang tak bersalah.
Kami mencari seseorang dengan latar belakang agama, kerohanian
yang mungkin berhubung dengan keluarga itu.
Panggilan lewat malam, mesej harian, seperti itu.
Kami tak temui seorang pun seperti itu.
Tiada satu pun.
Soalan kedua ialah siapa yang tulis diari itu?
Di India, keluarga besar biasa terdiri daripada
beberapa generasi yang tinggal di bawah satu bumbung
dan ada ketua isi rumah, bapa.
AHLI HIP
Semua peraturan ditentukan oleh dia.
Tapi setelah bapa meninggal, ada kekosongan dalam keluarga.
Keluarga itu sangat dipengaruhi oleh Bhopal Singh.
Dia tokoh yang berkuasa.
Bhopal Singh tak kaya.
Bhopal Singh bertemu bapa Narayani Devi,
meminta kerja.
Bapanya menyukai Bhopal Singh, mendapati dia jujur dan boleh dipercayai.
Dia tawarkan anaknya untuk dikahwinkan
dan jadikannya keluarga.
Ketika itulah Bhopal Singh mengambil nama keluarga "Bhatia".
Buang nama keluarganya "Chundawat".
Selepas kematiannya, keadaan mula berubah.
Semasa dia masih hidup, dia ketua keluarga.
Dia biasa membimbing seisi keluarga hingga merancang pendidikan anak-anak.
Cara uruskan simpanan dan perniagaan. Dia buat semua keputusan.
Apabila bapa mati,
keluarga terfikir siapa yang ambil alih sebagai ketua?
Dari tahun 1988 hingga 2018, persahabatan selama 30 tahun.
Mereka pindah ke Delhi sekitar 90-an. Sebelum itu di Tohana.
Di Delhi, mereka bermula dari awal.
Sejak itu hingga kini, kami akan ke Delhi kerana mereka.
Abang sulung tinggal jauh dari keluarga, di Kota.
Namanya Dinesh.
Yang tengah, Bhuvnesh, sangat pendiam.
Dia bekerja pada waktu pagi, kembali waktu malam.
Walaupun dia yang paling muda, semua orang dengar cakap Lalit.
Sebab kematangannya melebihi usianya.
Oleh itu, semua orang menghormatinya.
Saya bingung mengapa dia begitu matang walaupun begitu muda.
Dia menjaga semua orang.
Daripada ibunya hingga anak-anaknya.
KAWAN LALIT
Dia berjaya isi kekosongan kematian bapanya.
Keluarganya anggap kata-katanya sebagai muktamad.
Lalit kawan Chander sebelum kami berkahwin.
Saya sangat menyukainya. Dia seperti abang saya.
Saya hormatinya untuk semua bimbingan.
Dia akan kata, "Jangan hirau kemarahan Chander."
"Dia memang begini dari dulu."
Apabila mereka duduk bersama,
mereka akan ketawa sepanjang masa.
Mereka seperti kami, keluarga kelas menengah sederhana.
Dia tak dibenarkan keluar tanpa izin bapa saya.
Dia memerlukan izinnya.
Walaupun kami tahu dia takkan kata tidak.
Tapi kuasa veto ada pada ayah saya.
Sebab itu dah 25 tahun, kami tak bergaduh.
Tiada pergaduhan.
Mereka semua dengar cakap Lalit.
Apa saja dipatuhi oleh semua.
JIRAN
Semasa perayaan, kami sering lihat…
JIRAN
… Lalit memimpin perayaan.
Tiada anak-anak yang akan nyalakan bunga api semasa ketiadaan Lalit.
Kami pindah ke sini sekitar tahun '97-'98.
Pada awalnya, kami tak nampak tingkah laku ini.
Terfikir mengapa semua berubah lepas kematian ayahnya.
Kami tak tahu hubungan mereka semasa Bhopal ada.
Tetapi selepas kematiannya, rasa sayang Lalit kepada ayahnya
menjadi lebih kuat.
Entri pertama mengikut catatan saya ialah pada September 2007.
Sejurus selepas kematian Bhopal Singh.
KEMATIAN BHOPAL SINGH
ENTRI DIARI PERTAMA
Kebanyakan yang disebut dalam diari itu berkaitan dengan Lalit.
"Kamu semua buat Lalit sangat cemas."
"Ikut arahan Lalit, jika tak, buruk padahnya."
"Jika mahu penyelesaian untuk masalah kamu,
maka kamu mesti ikut arahan Lalit."
Ada banyak diari, maka lebih banyak butiran.
Ketika itulah kami dapati yang sejak 2007,
Lalit dikunjungi oleh bapanya yang sudah mati dalam mimpinya.
Dia berbual dengan mendiang bapanya,
mengikuti kata ayahnya.
Perlahan-lahan, dia mula berkongsi arahan ini dengan keluarga.
Neetu telah memberitahu jirannya
bahawa bapa saudaranya dirasuk oleh roh datuk mereka.
Roh itu membimbing keluarga.
Setiap kali Lalit dirasuk, suaranya akan berubah.
Suara yang diucapkannya ialah suara ayahnya.
Itulah saatnya, yang saya rasa telah buat sesuatu kepada semua orang.
Dia menjadi medium untuk roh ayahnya.
Dia bercakap dan berkelakuan macam ayahnya.
Walaupun Narayani Devi ibu Lalit,
dia memanggilnya "Narayani".
KAWAN KELUARGA
Sama seperti Pak Cik Bhopal memanggilnya.
Lalit dirasuk oleh roh ayahnya.
Apa sahaja yang ditulis Lalit
dianggap sebagai petunjuk untuk keluarga daripada bapa yang mati.
Selepas saya pergi, semua mesti tidur.
Tak perlu perbincangan.
Lawatan saya bukan kejadian biasa.
Kamu tak boleh pandang ringan kehendak Tuhan.
Jangan risau kesihatan Lalit.
Lawatan saya beri kesan secara fizikal.
Tidur menyembuhkannya.
Lihat baris diari ini,
"Selasa, Khamis, Sabtu, dan Ahad, Saya akan kembali."
Jangan ikut kehendak sendiri, ikut kehendak diari.
Jangan fikir, "Apa gunanya?"
Apabila ia berlaku, kamu akan sedar.
Saya akan datang hari Khamis atau Sabtu.
Bersedia sepenuhnya.
Bahasa yang digunakan Lalit,
dia tak kata, "Saya suruh awak lakukan ini."
Ia seperti, ayah kata Lalit harus lakukan ini.
Sekarang ayah sudah mati.
Jadi, dalam cara orang mati…
Agak ironi, entah bagaimana orang mati
menuntut lebih kuasa dan mendapat lebih penghormatan daripada keluarga.
Ada sembilan, sepuluh orang dalam keluarga
bersedia untuk dengar kata Lalit, yang merupakan arahan ayah.
Saya tak pernah rasa Savita ada minatnya sendiri.
Dia hanya uruskan dapur dari pagi hingga malam.
Kami terfikir mengapa dia sentiasa di dapur.
Saya rasa diari itu menetapkan peranan ini kepadanya.
Savita tak dapat terima peranannya di dapur.
Dia perlu akhiri kemarahannya.
Ingat usia dan keperluan ibu kamu.
Jika kamu mampu bahagiakan ibu bapa,
kamu memenuhi kehendak Tuhan.
Savita dan Tina mesti perbaiki hubungan dengan Pratibha.
Buat dia rasa disayangi.
Bhuvnesh, berhati-hatilah!
Kiamat akan memasuki rumah dalam samaran alkohol.
Kekurangan harmoni antara Priyanka dan Neetu
menimbulkan halangan.
Kamu semua mesti mencontohi nilai dan tingkah laku Lalit dan Tina.
Isteri Lalit, Tina, sangat baik hati.
Tapi sejak Lalit mengambil alih sebagai ketua keluarga,
Tina lebih senang.
Jadi menantu perempuan sukar.
Apa saja kata Lalit, Tina akan sokong.
Ibarat dua jasad, tetapi satu jiwa.
Jadi, dia pasti mendorongnya,
kerana ia bermanfaat untuknya.
Paling terkejut mengetahui tentang Tina. Dia ada ijazah sarjana dalam Sosiologi.
Namun, dia menyokongnya?
Semua keuntungan kamu sekarang kerana usaha Lalit dan Tina.
Setiap kesalahan kecil kamu buat
mengganggu kesejahteraan Lalit dan Tina.
Untuk melindungi Lalit dan Tina, kamu semua akan diuji hingga Deepavali.
Sebelas tahun masa yang lama.
Adakah dia mendapat tentangan daripada ahli keluarganya?
Adakah dia dicabar oleh sesiapa? Ada sesiapa yang berusaha melarikan diri?
Jelas sekali tidak.
Perlu ada dua pemain untuk bermain.
Perlu ada orang yang akan kata,
"Baiklah, saya rela dikawal."
Pada hari kes didaftar,
polis beri lapan hingga sepuluh diari tersebut…
JABATAN TULISAN TANGAN
…bersama dengan diari peribadi ahli keluarga.
Tugas kami adalah mencari jika tulisan tangan sepadan
dengan tulisan dalam diari peribadi.
Kami rasa tentulah Lalit yang menulis nota-nota itu.
Tetapi laporan forensik yang disediakan oleh pakar tulisan tangan
mendedahkan yang anak perempuan Pratibha, Priyanka,
dan anak perempuan Bhuvnesh, Neetu, pernah menulis nota ini.
Ini sangat mengejutkan, bahawa atas arahan Lalit,
gadis zaman moden ini menulis nota. Mereka dipengaruhi olehnya.
Tak seorang pun ahli keluarga beritahu perkara ini kepada sesiapa.
Begitulah besarnya kawalannya.
Boleh digelar keyakinan, kepercayaan atau juga ketakutan.
Tetapi begitulah ia.
Sebelum itu, mereka sekadar mampu meneruskan hidup dari segi kewangan,
tapi setelah kematian ayah, ketika memulakan ritual ini,
kualiti hidup mereka semakin meningkat.
Mereka menyangka mereka berjaya. Mereka membuka kedai baru.
Priyanka dapat pekerjaan.
Kesemua mereka mula berjaya dan berkahwin.
Mereka percaya kejayaan ini datang kepada mereka
kerana mereka mengikut arahan ayah.
Arahannya membuahkan hasil. Mereka mula dapat keuntungan.
Kedudukan kewangan mereka juga jadi lebih baik.
Dia malah berbangga dengan perkahwinan gadis yang diatur.
"Semua perkara baik berlaku kerana kamu turuti diari."
Kami hadir majlis Priyanka.
Kami sekeluarga pergi.
Majlisnya gemilang seperti dalam video.
Kanak-kanak bersedia berhari-hari.
Mereka berlatih tarian dengan koreografer profesional.
Dari profil Facebook Priyanka dan siasatan polis,
kita mengetahui bahawa
dia bekerja sebagai eksekutif kanan di syarikat multinasional.
Dia graduan Universiti Delhi.
Semasa saya bercakap dengan pegawai di pejabatnya,
dia kata yang Priyanka biasanya menjauhkan diri.
Sebenarnya, saya diberitahu
dia tak beritahu mengenai pertunangannya di pejabat.
Gadis-gadis itu seperti dewi, begitu suci dan baik hati.
Apa salah mereka?
Hati saya sakit setiap kali saya fikir tentang anak-anak itu.
Ini masa mereka menikmati kehidupan.
Jangan ingkar arahan saya dalam diari.
Walaupun silap, kamu datang waktu petang
dan dakwa tak lakukan kesalahan.
Jangan lupa yang getaran kesilapan lama kamu takkan berakhir.
Ia mengikuti kamu.
Jika kamu terus mengabaikan amaran Tuhan,
Tuhan mungkin memanggil kamu secara peribadi.
Anak-anak ini sangat terpelajar.
Mereka muda.
Mereka pada peringkat umur yang mereka patut bertanya.
Terutamanya generasi yang lebih muda. Mereka adalah "moden".
Saya tak rasa saya tahu
betapa banyaknya suara yang biasanya ada dalam diri manusia,
bagaimana ia boleh didiamkan sepenuhnya?
TERGEMPAR KINI
Kita mulakan dengan berita terkini.
Laporan bedah siasat kini telah mengesahkan
bahawa 10 kematian adalah akibat digantung.
Laporan bedah siasat ahli keluarga tertua,
si nenek, masih belum dikeluarkan.
Emosi ditolak ke tepi setiap kali berdepan dengan mayat.
Kami mesti lihat dengan sangat teknikal.
Nenek, ahli tertua,
kesnya ialah "gantung separa".
Dia didapati terbaring di sisi katilnya.
Ada almari pakaian di sebelahnya. Selendang diikat pada pemegangnya.
Semasa kami baca diari, semua ini dijelaskan.
Oleh sebab ibu tua dan berlebihan berat badan,
dia tak akan dapat lakukan ritual berdiri di atas kerusi.
Dia akan lakukan ritual berbaring.
Saya tidak tahu sama ada Narayani Devi dipaksa atau dia mudah dipujuk?
Nenek itu mempunyai beberapa tanda kecederaan.
Ia boleh berlaku jika dia dicengkam kuat oleh seseorang.
Sangat sukar untuk kami fahami kerana kes ini sangat luar biasa.
Mereka semua bertopeng, pelapik, penutup mata.
Itu perkara biasa. Palam telinga.
Disumbat dengan sapu tangan.
Salah seorang kanak-kanak, budak lelaki.
Budak lelaki yang paling muda.
Catatan diari itu,
memberi kami banyak petunjuk mengenai perkara ini,
yang turut menyokong penemuan bedah siasat.
Pastikan kamu diikat dengan ketat.
Buat Tuhan kagum dengan dedikasi kamu.
Guna kain lembap untuk sumbat mulut kamu.
Jika tidak, gunakan pita doktor di mulut kamu.
Saya rasa
tiada siapa dapat pujuk anak-anak membunuh diri.
Itu sebabnya mereka diikat ketat, supaya ritual tetap berlaku.
Perbuatan yang tak boleh dimaafkan.
Dia buat mereka menelannya, atau sumbat ke mulut mereka?
Jika dia masih hidup, saya tak tahu apa saya akan lakukan kepadanya.
Saya rasa sangat marah.
Banyak persoalan dibangkitkan oleh kes ini mengenai kepercayaan saya, dan masyarakat.
Terdapat garis nipis antara kepercayaan dan khayalan.
Di mana kepercayaan berakhir dan di mana khayalan bermula?
Di mana pemisahnya?
Saya naik tangga dan lihat semua berdiri dalam bulatan.
Saya tercegat di situ selama dua minit
tertanya jika ia nyata.
Saya rasa yang terakhir bunuh diri ialah Lalit.
Itu pendapat saya.
Sebab ikatan di tangannya adalah sejenis wayar.
Ikatannya berbeza daripada orang lain.
Lalit dan Tina,
kedua-dua tangan mereka tak diikat dengan betul.
Kaki juga tak terikat.
Nampaknya merekalah yang membantu mengikat yang lain.
Tak mungkin sesiapa boleh ikat diri dari belakang.
Tina tentu pembantunya.
Lalit takkan sorok apa-apa daripada Tina.
Tak pasti ada orang lain dalam keluarga tahu apa yang berlaku.
Mereka berdua pasti tahu apa yang mereka lakukan.
Ini akan berakhir dengan buruk.
Seolah-olah keinginan ibu untuk melindungi anak-anak
telah hilang.
Kita sering dengar wanita bertengkar,
jika tidak pun, lindungi anak mereka.
Bagi saya, apa yang dibangkitkan ini adalah persoalan kuasa.
Adakah wanita di rumah itu,
dan lebih ramai wanita mati berbanding lelaki…
Adakah wanita di rumah ada hak untuk tak sertai ritual?
Jika tidak, masihkah ia bunuh diri?
Atau disebut pembunuhan?
Pada 30 Jun 2018,
ritual itu sudah bermula lapan hari lalu
seperti yang tertulis dalam nota.
Ada janji ayah akan tiba di babak terakhir.
Itulah sebabnya seluruh keluarga bersetuju melakukan ritual,
untuk meningkatkan kemajuan mereka.
Hanya perlu 10 hingga 15 minit.
Mereka percaya ayah akan datang menyelamatkan mereka.
"Tiada bahaya akan menimpa."
Nama saya Jatin. Saya rakan Dhruv dan Shivam.
Mereka jiran saya. Mereka tinggal di sebelah.
Saya ada berjumpa mereka pada malam itu. Saya bawa pulang sedikit makanan.
Mereka di kedai mereka.
Mereka ketawa dan bergurau.
Juga dengan saya.
Saya tanya jika mahu main. Mereka kata, "Bukan hari ini."
Waktu itu sekitar 10,30 malam.
Satu ayat dalam keseluruhan episod ini yang saya takkan lupakan ialah,
"Tiba masa untuk lawatan ayah."
Perasaan yang menyeramkan.
Jelas sekali, keajaiban begitu
buat mereka percaya, "Kita takkan mati."
"Kita boleh percaya sepenuhnya."
Tuhan reda dengan kamu.
Mengetahui yang 11 daripada kamu berdiri dalam satu baris, dengan satu pemikiran.
Jangan panik semasa lakukan ritual Pokok Ara.
Bumi mungkin bergegar atau langit mungkin bergetar.
Jangan biar ia melemahkan kamu.
Pujuk anak-anak untuk terus membaca mantera.
Bacaan mantera mungkin berlangsung lima hingga 15 minit.
Selagi bacaan mantera berlangsung,
Lalit akan melindungi kamu semua.
Tanggungjawab mengikat ditugaskan kepada salah seorang.
Apabila semua ikatan kukuh,
Lalit akan memberi isyarat dengan sebatang kayu.
Letakkan botol berisi air berhampiran.
Sama seperti warna air yang berubah,
saya akan kembali.
Terjemahan sari kata oleh JuLeeDya